:: দিনেশ দাস :: মিলনসাগর :: Dinesh Das :: MILANSAGAR ::
কবি দিনেশ দাস - ১৯৩৮ সালে তাঁর 'কাস্তে' কাব্যগ্রন্থ রচনার পর কবি হিসেবে প্রতিষ্ঠা লাভ করেন |
বামপন্থী রাজনীতির সঙ্গে তিনি ঘনিষ্ঠভাবে যুক্ত ছিলেন | রাজনৈতিক কবিতা রচনায় তিনি বিশেষ কুশলতা
দেখিয়েছেন | কাচের মানুষ (১৯৬৪), অসংগতি (১৯৭৫), রাম গেছে বনবাসে (১৯৮১) প্রভৃতি
তাঁর উল্লেখযোগ্য কাব্য |
উত্স: ডঃ শিশির কুমার দাশ, সংসদ সাহিত্য সঙ্গী ২০০৩
কবি দিনেশ দাশের জন্মশতবর্ষে (১৬. ০৯. ১৯৮৫) কবি রাজেশ দত্তর শ্রদ্ধাঞ্জলী  . . .
আজ ১৬ সেপ্টেম্বর ‘কাস্তে-কবি’ দিনেশ দাসের জন্মশতবর্ষ। কবি দিনেশ দাস (১৯১৩-১৯৮৫)-
এর উল্লেখযোগ্য কাব্যগ্রন্থ ‘কবিতা’, ‘কাস্তে’, ‘ভুখমিছিল’, ‘অহল্যা’, ‘অসংগতি’, ‘রাম গেছে বনবাসে’, ‘কাঁচের
মানুষ’ ইত্যাদি। রবীন্দ্র পুরস্কার ও নজরুল পুরস্কারে সম্মানিত হয়েছেন। তিরিশের দশকের শেষ দিকে
জাহাজে  করে বিদেশ থেকে মার্কস,  এঙ্গেলস, র্যালফ্  ফক্স-এর বই ও সাম্যবাদী পত্রপত্রিকা কলকাতায়
আসত। কাব্যপ্রেমী এক তরুণ গোপনে সে সব সংগ্রহ করে পড়তেন। নিজেই এক দিন লিখে ফেললেন,
‘বেয়নেট হোক যত ধারালো/ কাস্তেটা ধার দিও বন্ধু / শেল আর বোম হোক ভারালো / কাস্তেটা শান দিও
বন্ধু’। ১৯৩৭-এ লেখা কবিতাটি কেউ ছাপতে রাজি হননি। শেষে অরুণ মিত্র উদ্যোগী হয়ে শারদীয়
আনন্দবাজার পত্রিকায় দিনেশ দাসের ‘কাস্তে’ ছাপান। ১৬ সেপ্টেম্বর ১৯১৩ চেতলায় কবির জন্ম। চেতলা
স্কুল, আশুতোষ ও স্কটিশ চার্চ কলেজে পড়াশুনো।  ১৯৪৯ থেকে চেতলা বয়েজ স্কুলে বাংলা বিভাগে
শিক্ষকতা। ‘দেশ’ পত্রিকায় ১৯৩৪-এ প্রকাশিত হয় প্রথম  কবিতা ‘শ্রাবণে’। ১৯৪২-এ পূর্বাশা থেকে তাঁর
প্রথম গ্রন্থ ‘কবিতা’। একাধিক বিদেশি ভাষায় পারদর্শী। অনুবাদ করেছেন আরাগঁ ও হাইনের কবিতা মূল
ভাষা থেকে। সহজ সরল মানুষটি কাছ থেকে দেখেছেন সাধারণের জীবনযাত্রা। কবিতায় প্রতিফলিত সেই
সব মানুষের জীবনচরিত। ১৯৮৫-তে কবি প্রয়াত হন।
আমার অন্যতম প্রিয় কবিকে জন্মশতবর্ষে অন্তরের গভীর শ্রদ্ধা জানাই।... কবি রাজেশ দত্ত।
কবি দিনেশ দাসকে নিয়ে আরও লেখা পড়তে নিচের লিঙ্কগুলিতে যেতে পারেন . . .
আজই শতবর্ষে পা দিলেন কবি দিনেশ দাস সেই আপসহীন, সংগ্রামী কবিকে স্মরণ : ‘কাস্তে’ কবি - লেখক
বিশ্বনাথ কয়াল (গণশক্তি)।
কবিকে নিয়ে দু’চার কথা - লেখক তপোময় ঘোষ (গণশক্তি)।
চাঁদ সেদিন ছিল হাতিয়ার কাস্তে-কবি দিনেশ দাসের জন্মশতবর্ষ স্মরণে) লেখক- জ্যোতির্ময় দাশ (পরবাস)।
‘উইকিপিডিয়া’তে কবি দিনেশ দাশের সংক্ষিপ্ত জীবনী।
মিলনসাগরে  কবি দিনেশ দাসের কবিতা তুলে আগামী প্রজন্মের কাছে পৌঁছে দিতে পারলে এই প্রচেষ্টার
সার্থকতা।
আমাদের ই-মেল - srimilansengupta@yahoo.co.in
কবি দিনেশ দাসের মূল পাতায় যেতে এখানে ক্লিক করুন।
এই পাতার প্রথম প্রকাশ - ২০০৫
পরিবর্ধিত সংস্করণ - ১৭.৯.২০১৩, কবির জন্মশতবর্ষে
...